CELEX: 32017D2437
Language: lt
Date: 2017-12-18 00:00:00
Title: 2017 m. gruodžio 18 d. Tarybos įgyvendinimo sprendimas (ES) 2017/2437 dėl Bendros pertvarkymo valdybos pirmininko kadencijos pratęsimo

23.12.2017   
            
            
               LT
            
            
               Europos Sąjungos oficialusis leidinys
            
            
               L 344/38
            
         TARYBOS ĮGYVENDINIMO SPRENDIMAS (ES) 2017/2437
   2017 m. gruodžio 18 d.
   dėl Bendros pertvarkymo valdybos pirmininko kadencijos pratęsimo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. liepos 15 d. Europos Parlamento ir Tarybos reglamentą (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (1), ypač į jo 56 straipsnio 6 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Reglamentas (ES) Nr. 806/2014 įsigaliojo 2014 m. rugpjūčio 19 d.;
            
         
               (2)
            
            
               2014 m. gruodžio 19 d. Taryba pagal Reglamento (ES) Nr. 806/2014 56 straipsnio 6 dalį priėmė Įgyvendinimo sprendimą 2014/943/ES (2), kuriuo paskyrė pirmą pirmininką, pirmininko pavaduotoją ir keturis kitus etatinius Bendros pertvarkymo valdybos narius;
            
         
               (3)
            
            
               remiantis Reglamento (ES) Nr. 806/2014 56 straipsnio 7 dalimi, Bendros pertvarkymo valdybos pirmo pirmininko, paskirto įsigaliojus tam reglamentui, kadencija yra treji metai; jis gali būti paskirtas dar vienai penkerių metų kadencijai;
            
         
               (4)
            
            
               2017 m. lapkričio 29 d. Komisija pateikė Europos Parlamentui pasiūlymą dėl Bendros pertvarkymo valdybos pirmos pirmininkės Elke KÖNIG kadencijos pratęsimo penkerių metų laikotarpiui nuo 2017 m. gruodžio 23 d.2017 m. gruodžio 12 d. Europos Parlamentas patvirtino šį pasiūlymą,
            
         PRIĖMĖ ŠĮ SPRENDIMĄ:
   1 straipsnis
   Bendros pertvarkymo valdybos pirmininkės Elke KÖNIG kadencija pratęsiama penkerių metų laikotarpiui nuo 2017 m. gruodžio 23 d.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2017 m. gruodžio 18 d.
      
         
            Tarybos vardu
         
         
            Pirmininkė
         
         K. SIMSON
      
   
   
      (1)  OL L 225, 2014 7 30, p. 1.
   
   
      (2)  2014 m. gruodžio 19 d. Tarybos įgyvendinimo sprendimas 2014/943/ES dėl Bendros pertvarkymo valdybos pirmininko, pirmininko pavaduotojo ir kitų etatinių narių skyrimo (OL L 367, 2014 12 23, p. 97).